Bartrehåndedderkopp

Bartrehåndedderkopp (Entelecara flavipes) er en av edderkoppene i gruppen mattevevere og dvergedderkopper (Linyphiidae).

Levevis 
Den ble nylig oppdaget i Norge og har muligens blitt oversett fordi den ser ut til å leve i bl.a. trekroner. Arten kan ifølge Europeisk litteratur bli funnen i skog på låg vegetasjon og busker samt under grener på trær.

Utseende  
Bartrehåndedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Rødlistevurdering 
For tiden finnes det to kjente funn av arten, et i Buskerud og et i Oppland. Sannsynligvis har den en ganske vid utbredelse i sørøstlige deler av Norge, og mørketallet for forekomst må også sies å være høyt. Dette sammen med artens generelle habitatkrav resulterer i at den 2021 blir plassert i kategorien LC.

Referanser

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Entelecara (tysk)
 Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366.

Eksterne lenker 
 
 Dvergedderkopper – edderkopper.net (norsk)

Mattevevere og dvergedderkopper
Dyr formelt beskrevet av John Blackwall
Edderkoppdyr formelt beskrevet i 1834